জলের অপচয় রুখতে উদ্যোগ রাজ্যের!

ওয়েব ডেস্ক : আর্সেনিক দূষিত জলের (Water) সমস্যা থেকে মানুষকে রক্ষা করতে এবং জলের অপচয় রুখতে রাজ্যে বড় পদক্ষেপ। তৈরি হচ্ছে বৃষ্টির জল সংরক্ষণের মডেল গ্রাম (Model Gram)। রাজ্যের একাধিক জেলায় ইতিমধ্যেই শুরু হয়েছে রেন ওয়াটার হারভেস্টিং প্রকল্প।

আর্সেনিক প্রবণ এলাকায় নিরাপদ পানীয় জল নিশ্চিত করতে এবং গ্রামীণ মানুষকে সচেতন করতে এগিয়ে এল রাজ্য সরকার। আন্তর্জাতিক সংস্থা ওয়াটার ফর পিপল ইন ইন্ডিয়া-র সহায়তায় বীরভূম (Birbhum), উত্তর ও দক্ষিণ ২৪ পরগনা (South 24 Parganas), হাওড়া (Howrah), ঝাড়গ্রাম (JharGram)সহ একাধিক জেলায় চালু হয়েছে রেন ওয়াটার হারভেস্টিং প্রকল্প।

আরও খবর : অবসরের পরও পড়ান তিনি, শিক্ষার আকাশে উজ্জ্বল তৃপ্তি বকসি!

দক্ষিণ ২৪ পরগনায় ইতিমধ্যেই তৈরি হয়েছে ২৪টি প্রকল্প। বীরভূমে ১৭টি। পাশাপাশি হাওড়া ও অন্যান্য জেলাতেও শুরু হয়েছে কাজ। বিশেষজ্ঞদের মতে, এর ফলে যেমন আর্সেনিক দূষণ থেকে মানুষকে রক্ষা করা সম্ভব হবে, তেমনি জলের অপচয়ও রোধ হবে।

শুধু তাই নয়, দক্ষিণ ২৪ পরগনার যেসব গ্রামে এখনও টয়লেটের অভাব রয়েছে, সেখানে টয়লেট তৈরির কাজও চলছে। জল জীবন মিশন, স্বচ্ছ ভারত অভিযান ও নির্মল বাংলা প্রকল্পের সঙ্গে যুক্ত হয়ে এই কর্মসূচিকে আরও বড় আকার দেওয়ার পরিকল্পনা রয়েছে সরকারের।বিশেষজ্ঞদের দাবি, এই ধরনের উদ্যোগ আগামী দিনে শুধু আর্সেনিক দূষণ রোধেই নয়, বরং গোটা রাজ্যের জল সংকট মোকাবিলাতেও কার্যকর ভূমিকা নেবে।

দেখুন অন্য খবর :